Diari Oficial de la Generalitat Valenciana


Sumari del DOGV 5858, del 26-09-2008 (2008/11474)

Informació pública de la subhasta de l'expedient N-94/5286-C.
-------------------------------------------------------------

### Dades del document

Número de DOGV
:   5858

Data del DOGV
:   26-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11703


Data del document
:   19-09-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la subhasta de l'expedient O-35/6868-C. [2008/11584]  
El president de la Junta Arbitral de Transports de València comunica:  
Conclosos els tràmits oportuns i adoptat l'acord per part de la Junta Arbitral de Transports de València en l'expedient A-97/3763-F, seguit a instàncies de Sertrans Catalunya, SA, amb domicili al c/ dels Corretgers, 1-10-A, polígon industrial Casanova de Riba-roja de Túria (València), com a conseqüència d'haver sigut refusada la mercaderia transportada tant pel remitent com pel consignatari, es procedix a la informació pública de la subhasta, per un termini de 10 dies abans de la data de la primera subhasta, del material que després s'especificarà, i s'assenyala perquè l'acte de rematada tinga lloc en els salons d'esta Conselleria, situada a l'avinguda de Blasco Ibáñez, 50, 5ª planta, de València, el dia 13 d'octubre de 2008, a les 12.30 hores, amb les prevencions següents:  
Primera: les postures s'hauran de realitzar a l'alça a partir del preu indicat com a base de licitació.   
Segona: des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del cap del Servici d'Ordenació i Arbitratge i en el domicili citat de la Conselleria d'Infraestructures i Transport. L'obertura, que serà pública, es realitzarà a les 12.30 hores del mencionat dia 13 d'octubre de 2008, en el lloc indicat.  
El sobre que conté l'oferta i el resguard de la fiança haurà de tindre consignat en la portada el número d'expedient objecte de la subhasta a què es concorre.  
Tercera: només l'executant podrà fer postura en qualitat de cedir la rematada a un tercer.  
Quarta: per a prendre part en la subhasta, els licitadors hauran d'ingressar prèviament en el compte número 8049-1308-51-0070802961, de l'entitat bancària Bancaja, una fiança prèvia del 10% del preu de taxació (valoració) que servix de tipus per a la subhasta, sense este requisit no podran ser admesos a licitació. El dit 10% sobre el tipus serà fix per a qualsevol de les dates de subhasta.  
Cinquena: els adjudicataris dels béns hauran de completar el pagament en l'acte davant de la taula de subhasta o per mitjà d'ingrés en el compte abans mencionat, immediatament posterior a l'adjudicació o dins de l'endemà hàbil a la realització de la subhasta. Si no es verifica el pagament en la forma i la data indicades, l'adjudicatari perdrà el seu dret, així com, si és el cas, la quantitat depositada com a fiança prèvia a la licitació.  
Si no hi ha postors en la primera subhasta, s'assenyala per a la segona el dia 14 d'octubre de 2008, a les 12.30 hores, en el mateix lloc ja citat, per a la qual servirà de tipus el 75% de la valoració.  
La tercera subhasta es realitzarà, si és el cas, el dia 15 d'octubre de 2008, a les 12.30 hores, en el referit lloc, la postura mínima haurà de ser de 680 euros, i es declararà deserta la subhasta en aquelles ofertes inferiors a esta quantitat.  
Béns objecte de la subhasta:  
6 metres de prestatgeries metàl·liques desmuntades més tres caixes xicotetes que contenen les ferramentes de muntatge.  
El preu de taxació (valoració) d'esta mercaderia és de 1.200 euros (mil dos-cents euros).  
El dit material està depositat per a la seua comprovació als locals de l'empresa Sertrans Catalunya, SA, amb domicili al c/ dels Corretgers, 1-10-A, polígon industrial Casanova de Riba-roja de Túria (València).  
València, 19 de setembre de 2008.- El sotssecretari de la Conselleria d'Infraestructures i Transport: Gaspar Peral Ribelles.